ચમત્કાર ચકાસણી કેન્દ્ર અમરેલીના પ્રમુખ શ્રી શંભુભાઈ વાળા ઉમર વર્ષ 72 દ્વારા અંધશ્રધ્ધા નિવારણ કાર્યક્રમ રાખવામાં આવેલ હતો. જેમાં તેમણે વિવિધ પ્રયોગો જેવા કે હવામાં ધૂપ ઉત્પન્ન કરવો, જીભ આરપાર ત્રિશુલ પસાર કરવું. સળગતો કાકડો શરીર પર ફેરવવો, મોઢામાં અગ્નિ મુકવો,નાળીયેર માંથી ચુંદડી કાઢવી, કાચની બોટલમાં સિક્કા ઉતારવા, લોખંડની બેડી ખોલવી, હવામાં ચોખામાંથી મમરા બનાવવા,સિક્કા ગુમ કરવા, એકજ સિક્કામાંથી પાંચ છ સિક્કા ઉત્પન્ન કરવા, ખાલી થેલીમાંથી પૈસા અનેક ગણા કરવા, ઘરેણા એકના ડબલ કરવા.